ZMLUVA O POSKYTOVANÍ  SLUŽIEB
uzatvorená  v zmysle § 269 ods. 2  zákona č. 513 /1991 Zb. Obchodného zákonníka v platnom znení (ďalej len „Obchodný zákonník“) 
(ďalej ako „zmluva“) 
medzi  zmluvnými stranami:

Objednávateľ:		
Centrum vedecko-technických informácií SR
Sídlo:		Lamačská cesta 8/A, 840 05 Bratislava
Zastúpený:		prof. PharmDr. Ján Kyselovič, CSc., generálny riaditeľ
IČO:		00 151 882
DIČ:		2020798395
IČ DPH:		SK 2020798395
Bankové spojenie:	Štátna pokladnica
IBAN : 		SK05 8180 0000 0070 0006 4743
Právna forma:	Príspevková organizácia zriadená Ministerstvom školstva, vedy, výskumu a športu Slovenskej republiky
(ďalej ako „CVTI SR“ alebo „Objednávateľ“)
	
Poskytovateľ:		
	
Sídlo:				
Zastúpený:		
IČO:		
DIČ:		
IČ DPH:		
zapísaný v registri:			
bankové spojenie: 
právna forma:			
(ďalej ako „Poskytovateľ)
(spolu ako „zmluvné strany“, každý samostatne ako „zmluvná strana“)

uzatvárajú túto zmluvu v nasledovnom znení:

Článok 1
Predmet zmluvy
1. Predmetom tejto zmluvy je poskytovanie služieb - Zabezpečenie terénneho zberu dát pre celoslovenský výskum v oblasti ľudských práv, multikultúrnej výchovy, prejavov extrémizmu, intolerancie a terorizmu (ďalej ako „služby“) v zmysle špecifikácie predmetu zákazky, ktorá tvorí prílohu č. 1 tejto zmluvy.
2.   Objednávateľ sa zaväzuje riadne a včas vykonané služby dohodnutým spôsobom prevziať a zaplatiť za ne Poskytovateľovi dohodnutú cenu v zmysle článku 4 tejto zmluvy. 



Článok 2
Práva a povinnosti zmluvných strán
1. Objednávateľ sa zaväzuje, že počas plnenia tejto zmluvy poskytne Poskytovateľovi v nevyhnutne potrebnom rozsahu spolupôsobenie, spočívajúce najmä pri špecifikácii obsahového zadania úlohy, odovzdaní sociologických dotazníkov v potrebnom počte,  podkladov, vyjadrení a odsúhlasení výstupov vypracovaných Poskytovateľom, ktorých potreba vznikne v priebehu plnenia tejto zmluvy. Toto spolupôsobenie poskytne Objednávateľ Poskytovateľovi bezodkladne, najneskôr do 3 (slovom: troch) dní odo dňa účinnosti zmluvy alebo do 3 (slovom: troch) dní odo dňa doručenia písomnej požiadavky Poskytovateľa, ak sa zmluvné strany nedohodnú inak. 
2. Poskytovateľ sa zaväzuje poskytovať služby, ktoré sú predmetom tejto zmluvy podľa požiadaviek Objednávateľa v súlade s jeho záujmami, a to riadne, včas a s odbornou starostlivosťou v súlade s právnymi predpismi platnými v Slovenskej republike. 
3. Poskytovateľ je oprávnený postúpiť práva a povinnosti alebo akékoľvek pohľadávky a záväzky z tejto zmluvy v prospech tretej osoby výlučne na základe predchádzajúceho písomného súhlasu Objednávateľa. 
4. Zmluvné strany sú povinné zachovávať mlčanlivosť o skutočnostiach a informáciách, o ktorých sa dozvedeli v súvislosti s plnením tejto zmluvy. Táto povinnosť trvá aj po skončení platnosti tejto zmluvy. 

Článok 3
Miesto a čas plnenia zmluvy
1. Poskytovateľ sa zaväzuje poskytnúť službu na adrese Centrum vedecko-technických informácií SR, Odbor metodiky a tvorby informácií školstva, oddelenie prevencie a výskumov v oblasti mládeže, Staré grunty 52, 842 44  Bratislava. V prípade potreby aj na iných miestach podľa dohody zmluvných strán.
2. Zmluvné strany sa dohodli, že Poskytovateľ poskytne služby najneskôr do 30 (slovom: tridsiatich) dní odo dňa účinnosti tejto zmluvy.
3. Poskytnuté služby, ktoré sú predmetom tejto zmluvy, budú odovzdané a prebraté na základe preberacieho protokolu podpísaného obidvoma zmluvnými stranami. Vzor preberacieho protokolu tvorí prílohu č. 2 tejto zmluvy.


Článok 4
Cena a platobné podmienky
1. Objednávateľ za riadne a včasné splnenie záväzkov Poskytovateľa poskytnúť služby zaplatí Poskytovateľovi cenu spôsobom a v rozsahu uvedenom v bode 2 tohto článku zmluvy. 
2. Celková cena za poskytnuté služby je stanovená dohodou zmluvných strán na ... eur s DPH (slovom .... eur s DPH) (... eur bez DPH). 
3. Poskytovateľ a Objednávateľ sa dohodli, že cena uvedená v bode 2 tohto článku je pevná, konečná a nemenná. Cena predstavuje odplatu za splnenie všetkých zmluvných záväzkov Poskytovateľa vyplývajúcich zo zmluvy a pokrýva tiež všetky a akékoľvek interné či externé náklady alebo výdavky Poskytovateľa na splnenie zmluvy, t. j. na riadne a včasné dodanie, poskytnutie a vykonanie dojednaných služieb ako aj primeraného zisku, ak zmluva, alebo príslušné všeobecne záväzné právne predpisy neustanovujú inak. 
4. Celkovú cenu je Objednávateľ povinný uhradiť na základe faktúry vystavenej Poskytovateľom. Právo na zaplatenie ceny Poskytovateľovi vznikne po podpise zápisnice o poskytnutí služieb oboma zmluvnými stranami.
5. Zálohy a preddavky na účely úhrady ceny alebo jej časti sa neposkytujú.
6. Daň z pridanej hodnoty je účtovaná v zmysle platných právnych predpisov v deň vystavenia faktúry. 
7. Prílohou faktúry je preberací protokol podpísaný v súlade s článkom 3 bod 3 tejto zmluvy.
8. Faktúra je splatná do 30 (slovom: tridsiatich) dní odo dňa jej doručenia Objednávateľovi. 
9. Objednávateľ bude akceptovať aj predloženie zaručenej elektronickej faktúry v súlade s podmienkami zákona č. 215/2019 Z. z. o zaručenej elektronickej fakturácii a centrálnom systéme a o doplnení niektorých zákonov.
10. Objednávateľ je oprávnený pred uplynutím lehoty splatnosti vrátiť bez zaplatenia faktúru, ktorá neobsahuje náležitosti podľa  zákona  č. 222/2004  Z.  z. o dani z pridanej hodnoty v platnom znení, náležitosti daňového dokladu alebo náležitosti stanovené ďalšími príslušnými právnymi predpismi alebo má iné nedostatky v obsahu podľa tejto zmluvy. Objednávateľ je povinný vyznačiť vo vrátenej faktúre dôvod vrátenia. Poskytovateľ je v tomto prípade povinný podľa povahy nesprávnosti faktúru opraviť alebo nanovo vyhotoviť. Oprávneným vrátením faktúry prestáva plynúť pôvodná lehota splatnosti. Lehota splatnosti plynie znovu odo dňa doručenia opravenej alebo nanovo vyhotovenej faktúry Objednávateľovi. 
11. Objednávateľ si splní svoj záväzok zaplatiť cenu bankovým prevodom v prospech účtu Poskytovateľa, ktorý je uvedený v zmluve. Za deň zaplatenia fakturovanej sumy sa považuje deň pripísania peňažnej sumy na bankový účet Poskytovateľa.


Článok 5
Zodpovednosť za škodu a okolnosti vylučujúce zodpovednosť
1. Poskytovateľ zodpovedá za to, že služby budú poskytnuté Objednávateľovi podľa ustanovení tejto zmluvy riadne, včas, bez vád, podľa pokynov Objednávateľa, podľa podmienok a požiadaviek uvedených v tejto zmluve v súlade so všeobecne záväznými právnymi predpismi platnými v Slovenskej republike. 
2. Poskytovateľ nezodpovedá za vadné poskytnutie služieb, ktoré bolo spôsobené použitím podkladov a pokynov poskytnutých mu Objednávateľom a Poskytovateľ ani pri vynaložení odbornej starostlivosti nemohol zistiť ich nevhodnosť alebo na ňu Objednávateľa upozornil a ten na ich použití písomne trval. 
3. Poskytovateľ zodpovedá za škodu, ktorú spôsobí Objednávateľovi porušením povinností vyplývajúcich z tejto zmluvy v súlade s príslušnými ustanoveniami Obchodného zákonníka.
4. Objednávateľ je povinný písomne nahlásiť vzniknutú škodu najneskôr do 5 (slovom: piatich) pracovných dní odkedy sa o vzniku škody dozvedel.
5. Poskytovateľ je povinný reagovať na oznámenie o vzniku škody bezodkladne po prijatí takéhoto oznámenia a dohodnúť s Objednávateľom spôsob náhrady škody. 
6. Poskytovateľ sa zaväzuje nahradiť vzniknutú škodu do 14 (slovom: štrnástich) dní od jej oznámenia, ak sa zmluvné strany nedohodnú inak. 


Článok 6
Sankcie
1. V prípade porušenia povinnosti Poskytovateľa poskytnúť služby riadne a včas podľa zmluvy, je Objednávateľ oprávnený požadovať od Poskytovateľa zaplatenie zmluvnej pokuty v rozsahu a za podmienok definovaných v tomto článku.  
2. V prípade omeškania Poskytovateľa s poskytnutím služieb o viac ako 5 (slovom: päť) kalendárnych dní, má Objednávateľ právo znížiť dohodnutú cenu za služby až do výšky 20 %.
3. V prípade omeškania Poskytovateľa s poskytnutím služieb o viac ako 15 (slovom: pätnásť) kalendárnych dní, má Objednávateľ právo odstúpiť od zmluvy. 
4. V prípade, ak bude Objednávateľ v omeškaní s úhradou faktúry podľa tejto zmluvy, Poskytovateľ má nárok na zmluvnú pokutu vo výške 0,05% z fakturovanej sumy za každý deň omeškania.
5. Poskytovateľ nebude v omeškaní, ak záväzok na plnenia alebo činnosti podľa tejto zmluvy nemohol riadne a včas splniť pre okolnosti, ktoré po uzavretí tejto zmluvy vznikli v dôsledku ním nepredvídateľných a neodvrátiteľných skutočností mimoriadnej povahy (vyššia moc) – lehoty pre plnenia alebo činnosti Poskytovateľa podľa tejto zmluvy sa predĺžia o dobu zodpovedajúcu dobe trvania takýchto okolností. 
6. Poskytovateľ nebude v omeškaní, ak mu Objednávateľ neposkytne požadovanú súčinnosť.
7. Uplatnením nároku v zmysle bodu 2 tohto článku zmluvy nie je dotknutý nárok Objednávateľa na plnú náhradu škody.

Článok 7.
Komunikácia zmluvných strán
1.	Všetky dokumenty, oznámenia, žiadosti, správy, výzvy, požiadavky a ostatné písomnosti určené zmluvnej strane (ďalej len „písomnosti“) musia byť doručené, ak táto zmluva neustanovuje inak:
a)	formou e-mailu, pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom, ale slovné potvrdenie prevzatia. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 (slovom: štyridsaťosem) hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použijú obe nižšie uvedené adresy zmluvnej strany, pokiaľ príslušná zmluvná strana neurčí inak;

Zodpovedné kontaktné osoby Objednávateľa:  

Mgr. Mária Janková, email: maria.jankova@cvtisr.sk


Zodpovedná kontaktná osoba Poskytovateľa: ....

b)	poštou, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za doručenú písomnosť v súvislosti s touto zmluvou druhej strane sa považuje: osobné doručenie písomnosti druhej strane, ktorá je povinná potvrdiť prevzatie písomnosti, k doručeniu môže dôjsť priamo oprávnenou osobou strany alebo prostredníctvom kuriéra, a to oprávnenej osobe druhej strany; ak strana odmietne prevziať písomnosť, považuje sa táto písomnosť za doručenú odmietnutím jej prevzatia, alebo zaslanie písomnosti ako doporučenej poštovej zásielky prostredníctvom pošty; v prípade, ak sa zaslaná zásielka vráti späť ako nedoručená z akéhokoľvek dôvodu, sa táto považuje za doručenú dňom jej vrátenia.
2.	Každá komunikácia týkajúca sa platnosti alebo účinnosti zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
3.	Objednávateľ a Poskytovateľ sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v záhlaví tejto zmluvy. 
4.	Jazyk zmluvy a celej písomnej komunikácie medzi Objednávateľom a Poskytovateľom, ako aj a tretími osobami v súvislosti so zmluvou, je slovenský jazyk, ak zmluva vyslovene neuvádza, alebo sa zmluvné strany nedohodnú inak. 
5.	Pre vylúčenie pochybností, oznámenie o zmene kontaktných údajov, najmä mien osôb, elektronickej pošty, telefonických kontaktov sa nepovažuje za zmenu zmluvy resp. jej príloh.

Článok 8
Vlastnícke práva, práva duševného vlastníctva a licencie

1. Ak predmetom pri poskytovaní služieb podľa tejto zmluvy bude aj vytvorenie alebo zabezpečenie vytvorenia nového autorského diela, alebo iného predmetu práv duševného vlastníctva, v rozsahu v akom to príslušné všeobecne záväzné kogentné právne predpisy vyslovene nezakazujú, Poskytovateľ momentom prevzatia plnenia Objednávateľom prevádza na Objednávateľa všetky práva viažuce sa k takémuto autorskému dielu alebo predmetu práv duševného vlastníctva, tak, aby Objednávateľ bol výlučne a neobmedzene oprávnený tieto nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, chrániť, vrátane práva na zabezpečenie patentovej ochrany k riešeniu, práva na ochranu designu, práva na ochranu úžitkovým vzorom resp. obdobné spôsoby ochrany príslušných práv duševného a priemyselného vlastníctva a nakladať s nimi bez osobitného súhlasu Poskytovateľa, pričom jednorazová odmena za prevod je obsiahnutá v cene plnenia; 
2. V rozsahu, v akom príslušné všeobecne záväzné kogentné právne predpisy neumožňujú prevod práv tak ako je uvedené vyššie v bode 1 tohto článku, Poskytovateľ poskytuje Objednávateľovi momentom prevzatia služieb Objednávateľom trvalú, výhradnú a neobmedzenú, bez osobitného súhlasu Poskytovateľa prevoditeľnú licenciu (súhlas) na používanie takéhoto autorského diela a/alebo takýchto predmetov práv duševného a priemyselného vlastníctva tak, aby Objednávateľ bol výlučne a neobmedzene oprávnený tieto nerušene pod svojim vlastným obchodným menom akýmkoľvek známym spôsobom aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej strane, pričom takáto licencia sa poskytuje bezodplatne. 
3. Poskytovateľ vyhlasuje, že ak pri realizácii služieb použije materiály, práce a/alebo dokumentáciu, ktoré sú chránené autorskými alebo inými právami, tieto riadne vysporiada pred dodaním služieb Objednávateľovi. 
4. Poskytovateľ sa zaväzuje, že v prípade, ak sa vyhlásenie podľa predchádzajúceho odseku ukáže ako nepravdivé, je povinný nahradiť Objednávateľovi akúkoľvek škodu, ktorá Objednávateľovi vznikne v dôsledku takéhoto nepravdivého vyhlásenia a uplatnených nárokov tretích osôb, a to v plnej výške a bez akéhokoľvek obmedzenia.
5. Poskytovateľ sa zaväzuje poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením nárokov tretej osoby.
6. Objednávateľ sa zaväzuje neodkladne informovať Poskytovateľa o každom nároku vznesenom treťou osobou.


Článok 9
Trvanie zmluvy
1. Zmluva je uzatvorená na dobu určitú – po dobu riadneho splnenia všetkých práv a povinností zmluvných strán z nej vyplývajúcich, avšak najdlhšie do ....
2. Zmluva môže zaniknúť okrem riadneho splnenia všetkých práv a povinností zmluvných strán z nej vyplývajúcich, uplynutím doby trvania, na základe dohody zmluvných strán alebo spôsobmi uvedenými v zmysle príslušných ustanovení Obchodného zákonníka a v tomto článku.
3. Objednávateľ aj Poskytovateľ sú oprávnení kedykoľvek vypovedať zmluvu aj bez uvedenia dôvodu. Výpoveď musí mať písomnú formu. Výpovedná lehota je 30 (slovom: tridsať) dní a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla druhej zmluvnej strany. 
4. V prípade zániku zmluvy písomnou dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou. 
5. Odstúpiť od zmluvy podľa § 345 a nasl. Obchodného zákonníka je zmluvná strana oprávnená len v prípade podstatného porušenia zmluvnej povinnosti druhou zmluvnou stranou. Za podstatné porušenie zmluvných povinností podľa tejto zmluvy sa považuje omeškanie Poskytovateľa s plnením predmetu zmluvy o viac ako 15 (slovom: pätnásť) dní. Odstúpenie od zmluvy musí mať písomnú formu. Účinky odstúpenia od zmluvy nastanú ku dňu doručenia oznámenia o odstúpení od zmluvy druhému účastníkovi zmluvy. 
6. V prípade, že dôjde k zániku tejto zmluvy z dôvodov na strane Objednávateľa, má Poskytovateľ nárok, aby mu Objednávateľ zaplatil časť ceny uvedenej v článku 4 tejto zmluvy, zodpovedajúcej už poskytnutému plneniu predmetu tejto zmluvy ku dňu zániku tejto zmluvy. Pre platobné a fakturačné podmienky primerane platia ustanovenia článku 4 tejto zmluvy. Poskytovateľ bude už poskytnuté plnenie predmetu tejto zmluvy ku dňu zániku tejto zmluvy fakturovať v rozsahu skutočne poskytnutého plnenia predmetu tejto zmluvy písomného odsúhlaseného Objednávateľom.

Článok 10
Záverečné ustanovenia
1. Táto zmluva nadobúda platnosť dňom jej podpísania štatutárnymi zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Ak sa do 3 (slovom: troch) mesiacov od uzavretia zmluvy zmluva nezverejní platí, že k uzavretiu zmluvy nedošlo.
2. Zmluvné strany sa dohodli, že zmluva a právne vzťahy ňou založené a s nimi súvisiace sa budú spravovať právnym poriadkom Slovenskej republiky, predovšetkým Obchodným zákonníkom. Na záväzkový vzťah z tejto zmluvy sa nepoužijú (všeobecné) obchodné podmienky žiadnej zo zmluvných strán.
3. Zmluvné strany sa dohodli, že prípadné spory vyplývajúce zo zmluvných vzťahov tejto zmluvy budú riešiť predovšetkým osobným rokovaním, až následne súdnou cestou, príslušným súdom SR.
4. Ak sa zistí, že niektoré z ustanovení tejto zmluvy je neplatné alebo neúčinné, neplatnosť alebo neúčinnosť ustanovenia nebude mať za následok neplatnosť alebo neúčinnosť ďalších ustanovení zmluvy, ani samotnej zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto zmluvy sledovali neplatným alebo neúčinným ustanovením. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné.
5. Túto zmluvu je možné meniť a dopĺňať len formou písomných dodatkov podpísaných oboma zmluvnými stranami.
6. Nadpisy v tejto zmluve slúžia len prehľadnosti a pri výklade zmluvných ustanovení sa neberú do úvahy. Rovnako ich nemožno považovať ani za definície, zmeny či objasnenia zmluvných ustanovení.
7. Poskytovateľ súhlasí so zverejnením uzavretej zmluvy v centrálnom registri zmlúv a so zverejnením údajov o zákazke v Profile verejného obstarávateľa podľa §117  zákona č. 343/2015 Z. z. o verejnom obstarávaní a o doplnení niektorých zákonov v znení neskorších predpisov. Tento súhlas udeľuje Poskytovateľ bez akýchkoľvek výhrad a bez časového obmedzenia.
8. Táto zmluva je vyhotovená v štyroch rovnopisoch, pričom každá zmluvná strana získa po dvoch vyhotoveniach. 
9. Zmluvné strany vyhlasujú, že zmluvu uzatvorili slobodne a vážne, nie v tiesni a ani za inak nápadne nevýhodných podmienok, jej obsahu porozumeli a preto ju po jej prečítaní na znak súhlasu vlastnoručne podpisujú.
10. Neoddeliteľnou súčasťou tejto zmluvy je:
· Príloha č. 1 Špecifikácia predmetu zákazky
· Príloha č. 2 - Návrh na plnenie kritérií (prílohou sa stane návrh úspešného uchádzača)
· Príloha č. 3 Vzor Preberacieho protokolu

	V Bratislave, dňa

Objednávateľ:

..........................................................
prof. PharmDr. Ján Kyselovič, CSc. generálny riaditeľ CVTI SR
	
	
	

Poskytovateľ:

..........................................................
meno,
funkcia





Príloha č. 1 - Špecifikácia predmetu zákazky

Predmet zákazky:   
Zabezpečenie terénneho zberu empirických dát pre celoslovenský monitoring vzdelávania a rešpektovania ľudských práv a práv dieťaťa, implementácie multikultúrnej výchovy do vyučovacieho procesu a vnímania prejavov extrémizmu, intolerancie a terorizmu žiakmi základných a stredných škôl. Výber výskumnej vzorky sa uskutoční kvótnym výberom na základe výberových kritérií: pohlavie, vek, ročník štúdia, typ školy, veľkosť  bydliska a kraj SR.

Finančné krytie:       Podprogram 07813 (rozpočtové opatrenie č. 2022/17253:1 – C1630)  
Podprogram 02103 – štátny rozpočet (výskumy v oblasti mládeže)
                                  
Postup verejného obstarávania:   Podľa § 117 zákona č. 343/2015 Z. z.
                       
Zadanie predmetu zákazky:   časový harmonogram prác:
· Špecifikácia výskumnej vzorky zo základného súboru žiakov základných a stredných škôl vo veku od 12 do 18 rokov pri rovnomernom zastúpení typu školy (základné školy, stredné odborné školy a gymnáziá), ročníkov štúdia (7., 8. a 9. ročník ZŠ a 1., 2. a 3. ročník SŠ), veľkosti bydliska (aglomeračné jednotky s počtom obyvateľov do 2000, 2001 až 10 000, 10 001 až 50 000, 50 001 až 100 000 a viac ako 100 000 obyvateľov) a všetkých krajov SR. 
· Vzorka 2400 respondentov - žiakov (1200 žiakov ZŠ a 1200 žiakov SŠ)
· Metodické usmernenie pre anketárov z anketárskej siete agentúry pre zber dát
· Terénny zber dát realizovaný dotazníkovou metódou (riadeným rozhovorm) anketárom na vybranej škole, vo vybranom ročníku u vybraných žiakov 
· Optická kontrola vyplnených dotazníkov od anketárov
· Výstup vo forme vyplnených a skontrolovaných dotazníkov
· Protokolárne odovzdanie vyplnených dotazníkov podľa výberových kritérií



Kritérium vyhodnotenia ponúk:     Najnižšia cena s DPH




Príloha č. 2 Zmluvy o dielo
(prílohou sa stane návrh na plnenie kritérií úspešného uchádzača)

[bookmark: _GoBack]Príloha č. 3 – Vzor Preberacieho protokolu

Preberací protokol
(príloha k faktúre poskytovateľa č. .....)
I.
 Objednávateľ:  
Centrum vedecko-technických informácií SR
Sídlo:                                           Lamačská cesta 8/A, 840 05 Bratislava
Zodpovedný zamestnanec oprávnený 
konať vo veci zmluvy: 	Mgr. Mária Janková
Funkcia:                        	vedúca Oddelenia prevencie a výskumov v oblasti mládeže 

Poskytovateľ: 
Sídlo: 

Na základe optickej kontroly údajov z dodaných vyplnených dotazníkov objednávateľ prevzal od poskytovateľa nasledovné počty vyplnených dotazníkov: 
Súbor N1 (žiaci základných škôl)         .......  kusov dotazníkov
Súbor N2 (žiaci stredných škôl)            .......  kusov dotazníkov

Rozloženie celkového počtu dodaných vyplnených dotazníkov od žiakov základných a stredných škôl zobrazujú nasledovné tabuľky. 

Základné školy

	Kraj
	7. roč. ZŠ
	8. roč. ZŠ
	9. roč. ZŠ
	SPOLU:

	Bratislavský
	
	
	
	

	Trnavský
	
	
	
	

	Trenčiansky
	
	
	
	

	Nitriansky
	
	
	
	

	Žilinský
	
	
	
	

	Banskobystrický
	
	
	
	

	Prešovský
	
	
	
	

	Košický
	
	
	
	

	SPOLU
	
	
	
	


Stredné školy

	Kraj
	1. roč. SOŠ + GYM
	2. roč. SOŠ + GYM
	3. roč. SOŠ + GYM
	SPOLU:

	Bratislavský
	
	
	
	

	Trnavský
	
	
	
	

	Trenčiansky
	
	
	
	

	Nitriansky
	
	
	
	

	Žilinský
	
	
	
	

	Banskobystrický
	
	
	
	

	Prešovský
	
	
	
	

	Košický
	
	
	
	

	SPOLU:
	
	
	
	



Miesto a termín odovzdania diela: Centrum vedecko-technických informácií SR, Odbor metodiky a tvorby informácií školstva, Staré grunty 52, 842 44 Bratislava
Dátum odovzdania predmetu zmluvy: 

V Bratislave dňa .....
.........................................................                                    ..........................................................
               objednávateľ                                                               	   poskytovateľ 

